IRPC เผยหน่วยปรับปรุงคุณภาพน้ำมันเตากลับมาผลิตได้ตั้งแต่ 12 เม.ย.58
IRPC เผยหน่วยปรับปรุงคุณภาพน้ำมันเตากลับมาผลิตได้ตั้งแต่ 12 เม.ย.58 หลังหยุดซ่อมแซม-เปลี่ยนอุปกรณ์ให้สามารถกลับมาผลิตเชิงพาณิชย์ได้
16 เม.ย. 2558

บริษัท ไออาร์พีซี จำกัด (มหาชน) หรือ IRPC ระบุว่า หน่วยปรับปรุงคุณภาพน้ำมันเตา (Vacuum Gas Oil Hydro Treating Unit (VGOHT) ซึ่งเกิดเหตุเพลิงไหม้เมื่อวันที่ 9 มิ.ย.57 นั้น สามารถกลับมาผลิตได้แล้วตั้งแต่วันที่ 12 เม.ย.ที่ผ่านมา หลังจากที่บริษัทได้ซ่อมแซมและเปลี่ยนอุปกรณ์ที่ชำระรวมถึงดำเนินการทดสอบเสถียรภาพการผลิตทำให้หน่วยดังกล่าวสามารถกลับมาผลิตเชิงพาณิชย์ได้แล้ว ซึ่งบริษัทได้รับหนังสืออนุญาตจากสำนักงานอุตสาหกรรมจังหวัดระยองแล้ว
ทั้งนี้ในปีที่ผ่านมาบริษัทได้รับเงินชดเชยค่าสินไหมทดแทนส่วนหนึ่งจากบริษัทประกันภัยแล้วจำนวน 1,710 ล้านบาท สำหรับค่าเสียหายส่วนที่เหลือยังอยู่ระหว่างการประเมินเพื่อขอรับเงินชดเชยค่าสินไหมทดแทนต่อไป